turjo4nis/wikipedia-bn-dump-20250701 huggingface dataset:
উনিশে এপ্রিল (চলচ্চিত্র)

উনিশে এপ্রিল (ইংরেজি ভাষায়: 19th April) ঋতুপর্ণ ঘোষ পরিচালিত বাংলা চলচ্চিত্র যা ১৯৯৪ সালে মুক্তি পায়। এটি পরিচালকের হাতে দ্বিতীয় চলচ্চিত্র। এ ছবিতে মা এবং কন্যার মধ্যকার একটি সংবেদনশীল সম্পর্ক চিত্রায়িত হয়েছে। ছবিটি কোনো ধরনের আউটডোর শ্যুটিং দৃশ্য, নাচ-গানের দৃশ্য না থাকার পরেও এটি বক্স অফিস হিট করে।

চরিত্রসমূহ 
 অপর্ণা সেন - সরোজিনী গুপ্ত (বাবলি)
 দেবশ্রী রায় - ডা. অদিতি সেন (মিঠু)
 প্রসেনজিৎ চট্টোপাধ্যায় - সুদীপ, অদিতির প্রেমিক
 দীপঙ্কর দে - সোমনাথ

পুরস্কার 
ভারতের জাতীয় চলচ্চিত্র পুরস্কার ১৯৯৫
 গোল্ডেন লোটাস তথা সেরা চলচ্চিত্র - ঋতুপর্ণ ঘোষ
 সেরা অভিনেত্রী - দেবশ্রী রায়

তথ্যসূত্র

বহিঃসংযোগ 
 

১৯৯৪-এর চলচ্চিত্র
১৯৯০-এর দশকের নাট্য চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
ঋতুপর্ণ ঘোষ পরিচালিত চলচ্চিত্র
বাংলা ভাষার ভারতীয় চলচ্চিত্র
১৯৯০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
ভারতীয় নাট্য চলচ্চিত্র
হর্ষবর্ধন (দ্ব্যর্থতা নিরসন)

হর্ষবর্ধন বলতে নিচের যেকোনটি বোঝাতে পারে:

 হর্ষবর্ধন (সম্রাট) - ৭ম শতকে ভারতবর্ষের সম্রাট
 হর্ষবর্ধন (চরিত্র) - শিবরাম চক্রবর্তীর রচনাবলির একটি হাস্যরসপূর্ণ চরিত্র।

হিন্দুদের প্রদত্ত নাম
ভারতীয় প্রদত্ত নাম
হর্ষবর্ধন-গোবর্ধন (চরিত্র)

হর্ষবর্ধন-গোবর্ধন বাংলা সাহিত্যের হাস্যরসপূর্ণ কাল্পনিক দ্বৈতচরিত্রের নাম, যার স্রষ্টা শিবরাম চক্রবর্তী। হর্ষবর্ধন, তার ছোট ভাই গোবর্ধন, তার স্ত্রী, এবং লেখক শিবরাম নিজে বেশ কিছু বিদ্রূপাত্মক ছোটগল্পের বিষয়বস্তু। তীক্ষ্ণ বুদ্ধি, শব্দের খেলা এবং ভালমানুষি আচরণ এই চরিত্রগুলির মূল বৈশিষ্ট্য। হর্ষবর্ধন ও গোবর্ধন আসাম থেকে কলকাতায় আসার পর প্রথমে ১৩/১২ রসা রোড, ভবানীপুরে তাঁদের অস্থায়ী আস্তানা হলেও পরে তাঁরা উঠে আসেন চেতলায়, সেখানেই কাঠ চেরাই আর আসবাব বানানোর কারখানা খুলে বসেন। আরও পরে অবশ্যি নৈহাটিতেও একটি নতুন কারখানা খোলা হয়, সেখানকার দায়িত্ব প্রধানত ছোটভাই গোবর্ধনের ওপরই ন্যস্ত থাকে।। দৈনন্দিন বিভিন্ন ব্যাপারে নিজের অজ্ঞতা ঢাকার জন্য হর্ষবর্ধন তার ছোট ভাই ও স্ত্রীর কাছে বিভিন্ন আজগুবি ব্যাখ্যা দিতে ভালবাসেন। ব্যবসায় প্রচুর টাকা কামানোর পরে তাদের নেশা হল খরচ করা। এবং সেই নেশার বশে দুই ভাই অদ্ভুত অদ্ভুত কান্ডকারখানা করেন।

তথ্যসূত্র

কল্পকাহিনীর চরিত্র
কাল্পনিক বাঙালি ব্যক্তি
সাহিত্যে পুরুষ চরিত্র
কাল্পনিক ভারতীয় ব্যক্তি
থেনোবিয়া কামপ্রুবি আইমার

থেনোবিয়া কামপ্রুবি আইমার (স্পেনীয় ভাষায়: Zenobia Camprubí Aymar) (৩১শে আগস্ট, ১৮৮৭ – ২৫শে অক্টোবর, ১৯৫৬) একজন স্পেনীয় লেখিকা ও কবি ছিলেন। তিনি রবীন্দ্রনাথ ঠাকুরের কবিতা স্পেনীয় ভাষাতে অনুবাদ করার জন্য খ্যাতিলাভ করেন।

থেনোবিয়া স্পেনের বার্থেলোনা প্রদেশের মালগ্রাত দে মার শহরে পুয়ের্তো রিকান মা এবং কাতালান বাবার ঘরে জন্ম নেন। পরবর্তীতে তিনি পড়াশোনার জন্য মার্কিন যুক্তরাষ্ট্রের কলাম্বিয়া বিশ্ববিদ্যালয়ে চলে যান। স্পেনের গৃহযুদ্ধের সময় ১৯৩৬ থেকে ১৯৩৯ সাল পর্যন্ত তিনি কিউবা তথা কুবাতে ছিলেন। সেসময় তিনি দিয়ারিও নামের দিনপঞ্জি রচনা করেন। শেষ পর্যন্ত তিনি মার্কিন যুক্তরাষ্ট্রের ম্যারিল্যান্ড বিশ্ববিদ্যালয়ের একজন অধ্যাপক হন। তিনি নোবেল বিজয়ী স্পেনীয় সাহিত্যিক হুয়ান রামোন হিমেনেথকে ১৯১৬ সালে বিয়ে করেন। হিমেনেথ ১৯৫৬ সালে সাহিত্যে নোবেল পুরস্কার লাভের মাত্র দুই দিন পরে জরায়ুর ক্যান্সারে তিনি মারা যান।

বহিঃসংযোগ 
  Camprubí Aynar , Zenobia 
  Biografía de Zenobia Camprubí Aymar 

১৮৮৭-এ জন্ম
১৯৫৬-এ মৃত্যু
ডিম্বাশয়ের ক্যান্সারে মৃত্যু
২০শ শতাব্দীর মার্কিন লেখিকা
২০শ শতাব্দীর অনুবাদক
রবীন্দ্রনাথ ঠাকুরের অনুবাদক
দে'জ পাবলিশিং

দে’জ পাবলিশিং একটি বিশিষ্ট কলকাতা-ভিত্তিক বাংলা গ্রন্থ প্রকাশন সংস্থা। এটি ভারতের পাঁচটি বৃহত্তম বাংলা গ্রন্থ প্রকাশনার একটি। দে’জ পাবলিশিং-এর কর্ণধার সুধাংশুরঞ্জন দে, যিনি কলকাতা পুস্তকমেলার মাঠ নিয়ামকের দায়িত্বে রয়েছেন। এই প্রকাশন সংস্থা শংকর, সুনীল গঙ্গোপাধ্যায়, শীর্ষেন্দু মুখোপাধ্যায়, নারায়ণ সান্যাল, বুদ্ধদেব গুহ, প্রতিভা বসু, সৈয়দ মুস্তাফা সিরাজ প্রমুখ বিশিষ্ট লেখকদের গ্রন্থ প্রকাশ করে থাকেন। মহাশ্বেতা দেবীর রচনাবলিও এই প্রকাশনার উদ্যোগে প্রকাশিত। দে’জ পাবলিশিং প্রকাশিত একাধিক বই সাহিত্য অকাদেমী পুরস্কার, আনন্দ পুরস্কার, রবীন্দ্র পুরস্কার ইত্যাদি সম্মানজনক পুরস্কারে সম্মানিত হয়েছে। আধুনিক লেখকদের পাশাপাশি রবীন্দ্রনাথ ঠাকুর, শরৎচন্দ্র চট্টোপাধ্যায়, বঙ্কিমচন্দ্র চট্টোপাধ্যায়, স্বর্ণকুমারী দেবী প্রমুখ ধ্রুপদী লেখকের গ্রন্থাবলিও দে’জ পাবলিশিং প্রকাশ করে। বর্তমানে সুপ্রতিষ্ঠিত বহু লেখকের প্রথম বই প্রকাশ করেছিল এই সংস্থাই। শতাধিক বেস্টসেলার বইয়ের প্রকাশক দে’জ পাবলিশিং প্রতি বছর ১৫০টি নতুন বই প্রকাশ করে থাকে। কলকাতার কলেজ স্ট্রিটে ১৫, বঙ্কিম চাটুজ্যে স্ট্রিটস্থ ভবনে এই সংস্থার প্রধান কার্যালয়।

কলকাতার গণমাধ্যম
পশ্চিমবঙ্গের প্রকাশন সংস্থা
ভিয়েতনামের অর্থনীতি

চীনা ও ভিয়েতনামীয় রাজতন্ত্রের সময় ভিয়েতনামের সমাজ ছিল কৃষিভিত্তিক। ধান ছিল এর প্রধান উৎপন্ন কৃষিদ্রব্য। ফরাসি ঔপনিবেশিক শাসনের সময় কৃষির আধিপত্য বজায় থাকলেও সাধারণ চাষাবাদের চেয়ে কৃষিদ্রব্য রপ্তানির উপর জোর দেওয়া হয়। ফলে ধানের পাশাপাশি কফি, চা, রবার এবং অন্যান্য ক্রান্তীয় শস্য উৎপাদন শুরু হয়। বড় শহরগুলিতে ক্ষুদ্র শিল্প ও বাণিজ্য খাতের বিকাশ ঘটে কিন্তু ফ্রান্সের সাথে প্রতিযোগিতার সৃষ্টি হবে বলে ফরাসি ঔপনিবেশিক শাসকেরা এগুলিকে তেমন উৎসাহিত করেননি।

১৯৫৪ সালের দেশ বিভাগের পর উত্তর ও দক্ষিণ ভিয়েতনামের সরকার নিজ নিজ অর্থনীতি বিকাশে আলাদাভাবে মনোযোগ দেয়। তারা পৃথক অর্থনৈতিক সম্পদের উপর ভিত্তি করে পৃথক অর্থনৈতিক ব্যবস্থা ও বাণিজ্য অংশীদার নিয়ে যাত্রা শুরু করে। উত্তর ভিয়েতনামে অত্যন্ত কেন্দ্রীভূত ও পরিকল্পিত অর্থনীতি বিরাজমান ছিল। অন্যদিকে দক্ষিণ ভিয়েতনামে মুক্ত বাজার অর্থনীতিকে উৎসাহ দেওয়া হয়। ১৯৭৬ সালে দুই ভিয়েতনাম একত্রিত হবার পর উত্তর ভিয়েতনাম ধীরে ধীরে তার পরিকল্পিত অর্থনৈতিক ব্যবস্থা গোটা ভিয়েতনামের উপর প্রয়োগ করে। ১৯৮৬ সালে অবশ্য সরকার একটি সংস্কার প্রকল্প হাতে নেয়, যার ফলে দেশটি একটি মিশ্র অর্থনৈতিক ব্যবস্থায় রূপান্তরিত হয়। এর ফলশ্রুতিতে ভিয়েতনামে দ্রুত অর্থনৈতিক প্রবৃদ্ধি ঘটতে শুরু করে। ১৯৯০-এর দশকে ভিয়েতনামের বার্ষিক অর্থনৈতিক প্রবৃদ্ধি গড়ে ৭% হারে বৃদ্ধি পায়। অব্যাহত প্রবৃদ্ধির ফলে ২০০৮ সাল নাগাদ ভিয়েতনামের স্থূল অভ্যন্তরীণ উৎপাদন দাঁড়ায় ৭০ বিলিয়ন ডলার। মাথাপিছু আয় ৩৫০০ ডলারের মত। সেবাখাত (৩৮%) ও শিল্পখাত (৪২%) প্রধান দুই অর্থনৈতিক খাত। তবে দেশের প্রায় ৫৭% শ্রমিক এখনও কৃষিজীবী।

তথ্যসূত্র 

দেশ অনুযায়ী অর্থনীতি
ভিয়েতনাম
এশিয়ার অর্থনীতি
বিশ্ব বাণিজ্য সংস্থার সদস্যদের অর্থনীতি
পোখরান-২

পোখরান-২ বলতে ভারতের পোখরানে ১৯৯৮ সালের ১১ মে তিনটি ও ১৩ মে দুইটিসহ মোট পাঁচটি পারমাণবিক পরীক্ষার বিস্ফোরণকে বোঝায়। এই পরীক্ষা করা হয়েছিল যখন ভারতীয় জনতা পার্টি (বিজেপি)র সরকার ছিল ও প্রধানমন্ত্রী হিসেবে অটল বিহারী বাজপেয়ী ছিলেন। এর আগে মে ১৮, ১৯৭৪ সালে পোখরানে ভারতের মধ্যে প্রথম পারমাণবিক অস্ত্র পরীক্ষা বিস্ফোরণকে স্মাইলিং বুদ্ধ নামে অভিহিত করা হয়। সেই পারমাণবিক পরীক্ষাটি ছিল জাতিসংঘ নিরাপত্তা পরিষদের স্থায়ী পাঁচ সদস্যবৃন্দের বাইরে একটি জাতির দ্বারা এবং কোন বিদেশী সাহায্য এবং সহায়তা ছাড়া প্রথম পারমাণবিক অস্ত্র পরীক্ষা।

তথ্যসূত্র

বহিঃসংযোগ 
 Nuclear Weapons Archive: Operation Shakti
 'India aborted nuclear bomb plans in 1994'

ভারতের পারমাণবিক পরীক্ষা
১৯৯৮-এ ভারত
ভারতের রাজনৈতিক ইতিহাস
ভারতের রাজনীতি
.ইন

.ইন (.in) হল ভারতের জন্য ইন্টারনেট দেশ কোড টপ লেভেল ডোমেইন (সিসিটিএলডি)। ইনরেজিস্ট্রি .ইন-এর নিবন্ধন ও ব্যবস্থাপনা নিয়ন্ত্রণ করে। মার্চ ২০১০ সালের হিসাবে, ৬১০,০০০ ডোমেইন নাম পর্যন্ত বৃদ্ধি পেয়েছে, যার নিবন্ধনের ৬০% ভারত থেকে হয়েছে এবং বাকি ৪০% বিদেশ থেকে হয়েছে। অক্টোবর ২০১১ সালের হিসেবে, নিবন্ধনের সংখ্যা ১ মিলিয়ন ডোমেইন নাম ছাড়িয়ে যায়।

অধীনস্থ উপডোমেইন 
  ডোমেইনের জন্য মুক্ত নীতি  এর অধীনে সীমাহীন দ্বিতীয় স্তরের নিবন্ধনের অনুমতি দেয়। পূর্ববর্তী কাঠামোযুক্ত বিদ্যমান জোনের অধীনে সীমাহীন নিবন্ধনও অনুমোদিত:

  (যে কারও জন্য উপলব্ধ; ভারতে সংস্থা, ব্যক্তি এবং সংস্থাগুলি দ্বারা ব্যবহৃত)
  (ব্যাংক, নিবন্ধিত সংস্থাগুলি এবং ট্রেডমার্কের জন্য উদ্দিষ্ট)
  (দোকান, অংশীদারিত্ব, যোগাযোগ অফিস, একক মালিকানা এর জন্য তৈরি)
  (ইন্টারনেট পরিষেবা সরবরাহকারী এর উদ্দেশ্যে)
  (অলাভজনক সংস্থা এর উদ্দেশ্যে)
  (সাধারণ / বিবিধ ব্যবহারের জন্য উদ্দিষ্ট)
  (ব্যক্তিদের জন্য উদ্দেশ্যে)
ভারতের নির্দিষ্ট কিছু প্রতিষ্ঠানের দ্বারা ব্যবহারের জন্য সংরক্ষিত অঞ্চল:

  (পুরানো, শিক্ষামূলক এবং গবেষণা ইনস্টিটিউট জন্য)
  (একাডেমিক প্রতিষ্ঠান)
  (শিক্ষা প্রতিষ্ঠান)
  (ভারতীয় গবেষণা প্রতিষ্ঠান)
  (ভারত সরকার)
  (ভারতীয় সামরিক সংস্থা)

 ডোমেইনটি ভারতের জাতীয় তথ্যবিজ্ঞান কেন্দ্রের জন্য সংরক্ষিত, তবে বেশিরভাগ ভারতীয় সরকারি সংস্থার ডোমেইন নাম  দিয়ে শেষ হয়।

ক্রমবর্ধমান বাজারের সুবিধার জন্য ২৯ অক্টোবর ২০২১-এ ইনরেজিস্ট্রি নিম্নলিখিত উপডোমেইনগুলি চালু করেছে:

আন্তর্জাতিককৃত ডোমেইন নাম ও কান্ট্রি কোড 
ভারত তার ২২টি তফসিলি ভাষায় আন্তর্জাতিককৃত ডোমেইন নাম চালু করার পরিকল্পনা রয়েছে। , আইসিএএনএন নিম্নলিখিত ১৫টি আন্তর্জাতিককৃত ডোমেইন নামকে অনুমোদন দিয়েছে:
  (দেবনাগরী), নিম্নলিখিত জোনের জন্য উপলব্ধ:
{|
| align="center" style="background:#f0f0f0;"|দেবনাগরী
| align="center" style="background:#f0f0f0;"|প্রতিবর্ণীকরণ
|-
| ||.ভারত
|-
| ||.কোম্পানি.ভারত
|-
| ||.বিদ্যা.ভারত
|-
| ||.সরকার.ভারত
|}
  (বাংলা),  উপলব্ধ
  (গুরুমুখী),  কেবল  উপলব্ধ
  (গুজরাতি),  উপলব্ধ
  (তামিল),  উপলব্ধ
  (তেলুগু),  উপলব্ধ
  (উর্দু)  কেবল  উপলব্ধ (মূলত ডান থেকে বাম অক্ষর ক্রম)

২০১৬ সালে আরও আটটি ডোমেইনের আবেদন গ্রহণ করা হয়েছে। যদিও ভারত সরকার .বাংলা ডোমেইনের জন্যও আবেদন করেছিল, ডোমেইনটিকে অপর আবেদক বাংলাদেশ টেলিকমিউনিকেশন্স কোম্পানি লিমিটেডকে (বিটিসিএল) দেওয়া হয়েছে।  এগুলি উপলব্ধ নয়:
  (কন্নড়)
  (অসমীয়া)
  (কাশ্মীরি)
  (মালয়ালম)
  (ওড়িয়া)
  (সংস্কৃত)
  (সাঁওতালি)
  (সিন্ধি)

তথ্যসূত্র

বহিঃসংযোগ 
 IANA Whois information 
 .in whois information from the .IN Registry: India's Official .IN Domain Name Registry
 Policies from the INRegistry website
 List of Accredited registrars for .in

ভারতে তথ্য প্রযুক্তি
কান্ট্রি কোড টপ-লেভেল ডোমেইন
ভারতে ইন্টারনেট
১৯৮৯-এ ভারতে প্রতিষ্ঠিত
লন্ডন বইমেলা

লন্ডন বইমেলা (ইংরেজি ভাষায়: London Book Fair, লন্ডন বুক ফেয়ার) ইংল্যান্ডের লন্ডনে আয়োজিত একটি বৃহৎ গ্রন্থপ্রকাশন সংক্রান্ত বাণিজ্যমেলা। সাধারণত এই মেলা আয়োজিত হয় এপ্রিল মাসে। প্রতি অক্টোবরে আয়োজিত ফ্রাঙ্কফুর্ট পুস্তকমেলার মতো বৃহদায়তন না হলেও সাম্প্রতিক কালে লন্ডন বইমেলার গুরুত্ব ও পরিধি অনেকটাই বৃদ্ধিপ্রাপ্ত হয়েছে। বর্তমানে একশোটিরও বেশি দেশের প্রায় ২৩,০০০ প্রকাশক, গ্রন্থবিক্রেতা, লিটারারি এজেন্ট, গ্রন্থাগারিক, গণমাধ্যম ও শিল্প সরবরাহকারী এই মেলায় অংশ নেন। বই প্রকাশকরা লন্ডনে এসে তাদের প্রকাশিতব্য বইয়ের প্রচার চালান এবং অন্যান্য প্রকাশনীর থেকে বইয়ের পরিবেশনা ও অনুবাদ সত্ত্ব কেনেন।

ফ্রাঙ্কফুর্ট বইমেলার তুলনায় লন্ডন বইমেলায় জনসাধারণের ভূমিকা কমই থাকে। ২০০৬ সালের আগে এই মেলাটি আয়োজিত হত লন্ডনের অলিম্পিয়া প্রদর্শনী কেন্দ্রে। কিন্তু সেই বছর থেকে এটি লন্ডন ডকল্যাণ্ডের এক্সেল প্রদর্শনী কেন্দ্রে স্থানান্তরিত হয়। তবে মেলার দর্শকরা এই নতুন স্থানের ব্যাপারে আপত্তি জানালে ২০০৭ সালে পশ্চিম লন্ডনের আর্লস কাউন্ট প্রদর্শনী কেন্দ্রে এটি অনুষ্ঠিত হয়। ২০০৮ সালেও এইখানেই লন্ডন বইমেলা অনুষ্ঠিত হয়েছে।

বহিঃসংযোগ 
 লন্ডন বইমেলা প্রাতিষ্ঠানিক শো ওয়েবসাইট (রিড একজিবিশন)

তথ্যসূত্র 

বইমেলা
লন্ডনের উৎসব
১৯৭১-এ প্রতিষ্ঠিত পুনরাবৃত্ত ঘটনা
হাঙ্গেরির শহর

হাঙ্গেরিতে ৩১৫২টি লোকালয় আছে। এদের মধ্যে ২৯৮টিকে শহরের মর্যাদা দেওয়া হয়েছে; বাকীগুলি গ্রাম।

বুদাপেশ্‌ৎ হাঙ্গেরির বৃহত্তম শহর এবং দেশটির সাংস্কৃতিক ও অর্থনৈতিক কেন্দ্র। এখানে প্রায় ১৭ লক্ষ লোকের বাস। বৃহত্তর বুদাপেশ্‌ৎ এলাকায় প্রায় ২৪ লক্ষ লোক বাস করে। বুদাপেশ্‌ৎ শহরকে অনেক সময় দানিউবের রাণী বলা হয়। শহরটি দানিউব নদীর দুই তীরে অবস্থিত। এটি আসলে দানিউবের এক পাড়ে পাহাড়ে অবস্থিত বুদা শহর এবং অন্য পাড়ের সমতলভূমিতে অবস্থিত পেশ্‌ৎ শহর মিলে গঠিত হয়েছে।

হাঙ্গেরির অন্যান্য বড় শহরের মধ্যে আছে পূর্ব সীমান্তের কাছে অবস্থিত দেব্রেচেন (জনসংখ্যা ২ লক্ষ), যা বৃহৎ সমভূমি অঞ্চলের একটি প্রধান বাণিজ্যকেন্দ্র। উত্তর-পূর্বের মিশকোল্‌ৎস শহরটি (জনসংখ্যা ১ লক্ষ ৭০ হাজার) লোহা-ইস্পাত ও অন্যান্য ধাতুর কারখানার জন্য গুরুত্বপূর্ণ। দক্ষিণ-পূর্বে সীমানার খুব কাছে অবস্থিত সেগেদ (Szeged) শহরটি (জনসংখ্যা ১ লক্ষ ৬৭ হাজার) তিস' নদীর তীরে অবস্থিত গুরুত্বপূর্ণ বন্দর যেখান থেকে বৃহৎ হাঙ্গেরীয় সমভূমিতে উৎপন্ন কৃষিদ্রব্য রপ্তানি হয়; সেগেদ শহরটি রাসায়নিক দ্রব্য ও কৃত্রিম তন্তুর টেক্সটাইলের জন্যও পরিচিত। দক্ষিণ-পশ্চিম হাঙ্গেরির পেচ শহর (জনসংখ্যা ১ লক্ষ ৫৬ হাজার) বিভিন্ন ক্ষুদ্র শিল্পের কেন্দ্র। কিন্তু এই সব শহরই গুরুত্বের দিক থেকে বুদাপেশতের তুলনায় ম্লান।

হাঙ্গেরির শহর
দেশ অনুযায়ী শহরের তালিকা
দ্য কিউরিয়াস কেইস অব বেঞ্জামিন বাটন (চলচ্চিত্র)

দ্য কিউরিয়াস কেইস অফ বেঞ্জামিন বাটন (ইংরেজি ভাষায়: The Curious Case of Benjamin Button) ২০০৮ সালে মুক্তিপ্রাপ্ত মার্কিন চলচ্চিত্র। এফ স্কট ফিট্‌জেরাল্ডের ছোটগল্প অবলম্বনে নির্মীত চলচ্চিত্রটির পরিচালক হলেন ফাইট ক্লাব-খ্যাত ডেভিড ফিঞ্চার। সিনেমার মূল চরিত্রে অভিনয় করেছেন ব্র্যাড পিট ও কেট ব্লানচেট।

চলচ্চিত্রটি ২০০৮ সালের ২৫শে ডিসেম্বর উত্তর আমেরিকায় মুক্তি পায় এবং ইতিবাচক পর্যালোচনা লাভ করে। ছবিটি শ্রেষ্ঠ চলচ্চিত্রসহ ১৩টি বিভাগে একাডেমি পুরস্কারের মনোনয়ন লাভ করেন।

চরিত্রসমূহ 
 ব্র্যাড পিট - বৃদ্ধ ও তরুণ বেঞ্জামিন বাটন
 স্পেন্সার ড্যানিয়েলস - ১২ বছর বয়সী বেঞ্জামিন বাটন
 কেট ব্লানচেট - বৃদ্ধ ও তরুণ ডেইজি ফুলার
 এলি ফ্যানিং - ৬ বছর বয়সী ডেইজি
 ম্যাডিসন বেটি - ১১ বছর বয়সী ডেইজি
 টারাজি পি. হেনসেন - কুইনি (বেঞ্জামিনের পালক মা)
 জুলিয়া অরমন্ড - ক্যারোলিন (বেঞ্জামিন ও ডেইজির মেয়ে)
 জেসন ফ্লেমিং - টমাস বাটন (বেঞ্জামিনের প্রকৃত বাবা)
 মাহারশালা আলি - টিজি ওয়েদার্স

পুরস্কার ও মনোনয়ন

তথ্যসূত্র

বহিঃসংযোগ 
 Official site 
 The Curious Case of Benjamin Button: Too little made of a life led in reverse World Socialist Web Site Arts Review
 Tales of the Jazz Age F. Scott Fitzgerald collection w/ "The Curious Case of Benjamin Button" (Public Domain)
 
 
 
 
 

২০০৮-এর চলচ্চিত্র
২০০০-এর দশকের কাল্পনিক চলচ্চিত্র‎
২০০০-এর দশকের নাট্য চলচ্চিত্র‎
ইংরেজি ভাষার চলচ্চিত্র
এফ. স্কট ফিটজেরাল্ডের কাজ অবলম্বনে চলচ্চিত্র
ওয়ার্নার ব্রসের চলচ্চিত্র
ডেভিড ফিঞ্চার পরিচালিত চলচ্চিত্র
প্যারামাউন্ট পিকচার্সের চলচ্চিত্র
মার্কিন চলচ্চিত্র
মার্কিন প্রণয়ধর্মী নাট্য চলচ্চিত্র
এরিক রথের চিত্রনাট্য সংবলিত চলচ্চিত্র
ক্যাথলিন কেনেডি প্রযোজিত চলচ্চিত্র
নিউ ইয়র্ক শহরের পটভূমিতে চলচ্চিত্র
প্যারিসের পটভূমিতে চলচ্চিত্র
দ্য কেনেডি/মার্শাল কোম্পানির চলচ্চিত্র
যাদু বাস্তবতাবাদ চলচ্চিত্র
ভারতের পটভূমিতে চলচ্চিত্র
ভারতে ধারণকৃত বিদেশী চলচ্চিত্র
শ্রেষ্ঠ ভিজুয়াল ইফেক্টসের জন্য একাডেমি পুরস্কার বিজয়ী চলচ্চিত্র
মন্ট্রিয়লে ধারণকৃত চলচ্চিত্র
২০০৩-এর পটভূমিতে চলচ্চিত্র
ছোট কল্পকাহিনী অবলম্বনে চলচ্চিত্র
১৯৪৫-এর পটভূমিতে চলচ্চিত্র
১৯১৮-এর পটভূমিতে চলচ্চিত্র
মার্কিন ঐতিহাসিক প্রণয়ধর্মী চলচ্চিত্র
বাফটা বিজয়ী (চলচ্চিত্র)
২০০০-এর দশকের ইংরেজি ভাষার চলচ্চিত্র
ফ্লোরিডার পটভূমিতে চলচ্চিত্র
রাশিয়ার পটভূমিতে চলচ্চিত্র
১৯১০-এর দশকের পটভূমিতে চলচ্চিত্র
১৯২০-এর দশকের পটভূমিতে চলচ্চিত্র
১৯৩০-এর দশকের পটভূমিতে চলচ্চিত্র
১৯৩৬-এর পটভূমিতে চলচ্চিত্র
১৯৪০-এর দশকের পটভূমিতে চলচ্চিত্র
১৯৫৪-এর পটভূমিতে চলচ্চিত্র
১৯৬০-এর দশকের পটভূমিতে চলচ্চিত্র
১৯৬২-এর পটভূমিতে চলচ্চিত্র
১৯৬৮-এর পটভূমিতে চলচ্চিত্র
১৯৭০-এর দশকের পটভূমিতে চলচ্চিত্র
১৯৭০-এর পটভূমিতে চলচ্চিত্র
১৯৮০-এর দশকের পটভূমিতে চলচ্চিত্র
১৯৯০-এর দশকের পটভূমিতে চলচ্চিত্র
১৯৯১-এর পটভূমিতে চলচ্চিত্র
১৯৯৭-এর পটভূমিতে চলচ্চিত্র
২০০০-এর দশকের পটভূমিতে চলচ্চিত্র
২০০২-এর পটভূমিতে চলচ্চিত্র
২০০৫-এর পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
নিউ অর্লিন্সে ধারণকৃত চলচ্চিত্র
শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র
ভারতে ধারণকৃত চলচ্চিত্র
২০০০-এর দশকের মার্কিন চলচ্চিত্র
আলেকসঁদ্র দেসপ্লা সুরারোপিত চলচ্চিত্র
ধলেশ্বরী নদী

ধলেশ্বরী নদী  বাংলাদেশের উত্তর-কেন্দ্রীয় অঞ্চলের টাঙ্গাইল জেলা, মানিকগঞ্জ জেলা, ঢাকা জেলা নারায়ণগঞ্জ জেলা এবং মুন্সীগঞ্জ জেলার একটি নদী। নদীটির দৈর্ঘ্য ২৯২ কিলোমিটার, গড় প্রস্থ ১৪৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলেশ্বরী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২৭। নদীটি মূলত বাংলাদেশের মধ্যভাগে দিয়ে প্রবাহিত একটি জলধারা। এটি যমুনা নদীর একটি শাখা। ধলেশ্বরী নদীর শাখা নদী হচ্ছে বুড়িগঙ্গা । এই নদীর কিছু অংশ ভারতের আসাম রাজ্যের হাইলাকান্দি (জিলা) দিয়ে বয়ে গেছে।

সূচনা 
টাঙ্গাইল জেলার উত্তর পশ্চিম প্রান্তে যমুনা নদী হতে ধলেশ্বরীর সূচনা। এটি এর পর দুই ভাগে ভাগ হয়ে যায় - উত্তরের অংশটি ধলেশ্বরী আর দক্ষিণের অংশটি কালীগঙ্গা নামে প্রবাহিত হয়। এই দুইটি শাখা নদী মানিকগঞ্জ জেলার কাছে মিলিত হয়, এবং সম্মিলিত এই ধারাটি ধলেশ্বরী নামে প্রবাহিত হয়ে নারায়ণগঞ্জ জেলার কাছে শীতলক্ষ্যা নদীর সাথে মিলিত হয়ে পরবর্তীকালে মেঘনা নদীতে পতিত হয়।

ধলেশ্বরী বর্তমানে যমুনার শাখা, কিন্তু প্রাচীন কালে এটি সম্ভবত পদ্মা নদীর মূল ধারা ছিলো। ১৬০০ হতে ২০০০ সালের মধ্যে পদ্মার গতিপথ ব্যাপকভাবে পাল্টে গেছে। ধারণা করা হয়, কোনো সময়ে পদ্মার মূল ধারাটি রামপুর-বোয়ালিয়া এলাকা ও চলন বিল এর মধ্য দিয়ে প্রবাহিত হয়ে, পরে ধলেশ্বরী ও বুড়িগঙ্গা নদীর মাধ্যমে মেঘনায় গিয়ে পড়তো। ১৮শ শতকে পদ্মার নিম্ন প্রবাহটি ছিলো আরো দক্ষিণে। ১৯ শতকের মাঝামাঝি সময়ে মূল প্রবাহ ধলেশ্বরী হতে দক্ষিণের প্রবাহে, তথা কীর্তিনাশা নদীতে সরে যায়, যা বর্তমানে পদ্মার মূল গতিপথ।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

বাংলাদেশের নদী
নলিনীকান্ত ভট্টশালী

নলিনীকান্ত ভট্টশালী (জানুয়ারি ২৪, ১৮৮৮ - ফেব্রুয়ারি ৬, ১৯৪৭) একজন বাঙালি প্রত্নতত্ত্ববিদ, গবেষক এবং পণ্ডিত, যিনি ঢাকা জাদুঘরের প্রতিষ্ঠাতা, যা পরবর্তীতে বাংলাদেশ জাতীয় জাদুঘর হিসেবে পুনঃপ্রতিষ্ঠিত হয়। ১৯২৫ সালে ঢাকা জাদুঘরের পরিচালক থাকাকালীন সময়ে নলিনীকান্ত ভট্টশালীর উৎসাহে বিবি মরিয়ম কামান ঢাকার চকবাজার থেকে সরিয়ে সদরঘাটে স্থাপন করা হয়।

শিক্ষাগত যোগ্যতা ও কর্মজীবন 
নলিনীকান্ত ভট্টশালী ১৮৮৮ সালের ২৪ জানুয়ারি মুন্সীগঞ্জ জেলার নয়নানন্দ নামক স্থানে জন্মগ্রহণ করেন। তিনি ১৯১২ সালে স্নাতকোত্তর ডিগ্রি লাভ করেন। ১৯১৪ সালে তৎকালীন ঢাকা জাদুঘরের কিউরেটর হিসেবে যোগ দেন। মৃত্যুর আগ পর্যন্ত প্রায় ৩৩ বছর তিনি এ দায়িত্ব পালন করেন। তাঁর উদ্যোগে ১৯২০ সালে ঢাকা জাদুঘর স্থানান্তরিত হয় ঢাকার নিমতলীর বারোদুয়ারিতে।

অবদান 
নলিনীকান্ত ভট্টশালী সমগ্র পূর্ববঙ্গ ও উত্তরবঙ্গ ঘুরে প্রচুর প্রত্ন-নিদর্শন সংগ্রহ করেন। তিনি মুদ্রাতত্ত্ব, প্রত্নলিপিবিদ্যা এবং মৌর্য ও গুপ্তবংশের ইতিহাস বিষয়ে গবেষণা করে ১৯৩৪ সালে ঢাকা বিশ্ববিদ্যালয় থেকে পিএইচডি ডিগ্রি লাভ করেন। ভারতের ইতিহাস, বিশেষত বাংলার ইতিহাস ও প্রত্নতত্ত্ব বিষয়ে তিনি অনেক বই লিখেছেন।

পুরস্কার 
১৯২২ সালে তিনি কয়েনস অ্যান্ড ক্রনোলজি অভ আর্লি ইন্ডিপেন্ডেন্ট সুলতানস অভ বেঙ্গল বইটির জন্য গ্রিফিথ পুরস্কার পান।  বইটিতে তিনি রাজা গণেশ সম্বন্ধে অনেক নতুন তথ্য তুলে ধরেন।

মৃত্যু
১৯৪৭ সালের ৬ ফেব্রুয়ারি ঢাকা জাদুঘরে কর্মরত অবস্থায় তাঁর প্রয়াণ হয়।

তথ্যসূত্র 

বাঙালি প্রত্নতত্ত্ববিদ
১৮৮৮-এ জন্ম
১৯৪৭-এ মৃত্যু
বাঙালি গবেষক
ঢাকা বিশ্ববিদ্যালয়ের শিক্ষক
বাঙালি ইতিহাসবিদ
বাংলাদেশী ইতিহাসবিদ
বাঙালি লেখক
২০শ শতাব্দীর ভারতীয় ইতিহাসবিদ
বিক্রমপুরের ব্যক্তি
নন্দন (কলকাতা)

নন্দন, পশ্চিমবঙ্গ চলচ্চিত্র কেন্দ্র পশ্চিমবঙ্গের কলকাতায় অবস্থিত একটি সরকারি প্রেক্ষাগৃহ ও চলচ্চিত্র উৎকর্ষ কেন্দ্র। পশ্চিমবঙ্গের চলচ্চিত্র শিল্পের বিকাশ ও সাধারণ মানুষের মধ্যে চলচ্চিত্র-সচেতনতা বৃদ্ধির উদ্দ্যেশ্যে ১৯৮৫ সালের ২ সেপ্টেম্বর পশ্চিমবঙ্গ সরকার কর্তৃক নন্দন প্রতিষ্ঠিত হয়। নন্দনের সুদৃশ্য স্থাপত্যবিশিষ্ট ভবনটির দ্বারোদ্ঘাটন করেছিলেন বিশিষ্ট চলচ্চিত্র পরিচালক সত্যজিৎ রায়। নন্দনের প্রতীকচিহ্নটিও তিনিই অঙ্কন করেন। উপস্থিত ছিলেন তৎকালীন মুখ্যমন্ত্রী জ্যোতিবসু, নন্দন প্রতিষ্ঠার পিছনে যার অবদান অনস্বীকার্য, কলকাতার অন্যতম প্রধান সংস্কৃতি কেন্দ্র নন্দন বর্তমানে শুধু কলকাতা শহরই নয়, বরং সমগ্র পূর্ব ভারতের অন্যতম জনপ্রিয় চলচ্চিত্র কেন্দ্র।

নন্দন চলচ্চিত্র কেন্দ্রে উৎকৃষ্ট মানের চলচ্চিত্র প্রদর্শনের পাশাপাশি চলচ্চিত্র বিষয়ে আগ্রহ বৃদ্ধির উদ্দেশ্যে বিভিন্ন পাঠ্যক্রম ও কর্মশালার আয়োজন করা হয়। নন্দনে একটি গ্রন্থাগারও রয়েছে, যেখানে চলচ্চিত্র বিষয়ক সাম্প্রতিকতম প্রকাশনাগুলিও লভ্য। বিভিন্ন আকাদেমিক কর্মসূচির অঙ্গ হিসেবে নন্দনের প্রকাশনা বিভাগটি বিভিন্ন গ্রন্থও প্রকাশ করে থাকে। যে সকল ফিল্ম সোসাইটি ও অন্যান্য সংগঠন উৎকৃষ্ট মানের সিনেমা নির্মাণ অথবা প্রদর্শনের ব্যাপারে বদ্ধপরিকর, নন্দন তাদের উপস্থাপনার জন্য শ্রেষ্ঠ সুযোগসুবিধাগুলি দান করে। আবার মূলধারার উৎকৃষ্ট বাণিজ্যিক ছবিও এই প্রেক্ষাগৃহে প্রদর্শিত হয়ে থাকে। চলচ্চিত্র প্রদর্শন ছাড়াও নন্দনে নিয়মিত আয়োজিত হয় বিভিন্ন সেমিনার ও চলচ্চিত্র রেট্রোস্পেকটিভ। কলকাতা আন্তর্জাতিক চলচ্চিত্র উৎসবের প্রধান অনুষ্ঠানস্থলও নন্দন।

নন্দন ভবনটি দক্ষিণ কলকাতার নন্দন-রবীন্দ্রসদন সাংস্কৃতিক প্রাঙ্গনের একটি অংশ। মূল ভবনে চলচ্চিত্র প্রদর্শনের জন্য রয়েছে মোট তিনটি অডিটোরিয়া – নন্দন-এক, নন্দন-দুই ও নন্দন-তিন। এই হলগুলির ধারণ ক্ষমতা যথাক্রমে ৯৩১, ২০০ ও ১০০। এছাড়া নন্দন-চার অডিটোরিয়ামটি ব্যবহৃত হয় শুধু সেমিনার ও সাংবাদিক সম্মেলনের উদ্দেশ্যে। নন্দন-দুই অডিটোরিয়ামের সম্মুখস্থ লবিটি ব্যবহৃত হয় প্রদর্শনীর উদ্দেশ্যে।

তথ্যসূত্র

বহিঃসংযোগ 
 তথ্যবাংলা ডট কম থেকে 
 কলকাতা চলচ্চিত্র উৎসব - নকশা ও সৃষ্টি 
 The Rozaleenda Group, Inc.

কলকাতার দর্শনীয় স্থান
কলকাতার সংস্কৃতি
কলকাতার ভবন ও স্থাপনা
কলকাতার প্রেক্ষাগৃহ
১৯৮৫-এ পশ্চিমবঙ্গে প্রতিষ্ঠিত
অভিনব ভারত

অভিনব ভারত একটি হিন্দু জাতীয়তাবাদী জঙ্গি সংগঠন। এটি ভারতের মহারাষ্ট্র রাজ্য-কেন্দ্রিক। ২৯শে সেপ্টেম্বরে পশ্চিম ভারতের মালেগাঁওতে বোমাহামলার জন্য এই দলের সদস্যদের গ্রেপ্তার করা হয়েছে।

ইতিহাস 
ভারত স্বাধীন হওয়ার পূর্বেই বিনায়ক দামোদর সাভারকর এই দল গঠন করেন। পরবর্তীতে সাভারকরের নাতনি এবং গান্ধীবধ করা নাথুরাম গডসের একজন আত্মীয় এই দলের পুনর্জন্ম দেন।

দলটি ভারতের অভ্যন্তরে সশস্ত্র সংগ্রাম পরিচালনা করার ডাক দিয়েছে বলে কংগ্রেসের রাজনীতিকেরা অভিযোগ করেছেন।

সংঘ পরিবারের অন্যান্য দলের সাথে সম্পর্ক 
সংঘ পরিবার এর অন্যান্য দলগুলো অভিনব ভারতের সাথে নিজেদের কোনো সম্পর্ক অস্বীকার করেছে। তাদের দাবী, অভিনব ভারতের মতো সন্ত্রাসী দলগুলো হিন্দু জাতীয়তাবাদের খুবই অণুল্লেখ্য অংশ। বিশ্ব হিন্দু পরিষদের প্রধান নেতা প্রবীণ তোগাদিয়া আশঙ্কা প্রকাশ করেন, অভিনব ভারত দিনে দিনে বিশ্ব হিন্দু পরিষদের জঙ্গী সদস্যদের আকৃষ্ট করে দল থেকে নিয়ে যাচ্ছে। বিশ্ব হিন্দু পরিষদের সাবেক সদস্য এবং বর্তমানে অভিনব ভারতের কর্মীদের মধ্যে আছে মধ্য প্রদেশের নেতা সমীর কুলকার্নি। হিন্দুত্ববাদের জন্য কাজ করছেনা, এই অভিযোগ অভিনব ভারতের সদস্যরা রাষ্ট্রীয় স্বয়ংসেবক সংঘের প্রবীণ নেতাদের হত্যার ষড়যন্ত্র করছে বলেও অভিযোগ রয়েছে।

কর্মকাণ্ড ও গ্রেপ্তার 
মালেগাঁও এর বোমা হামলার তদন্ত শেষে অভিনব ভারতের বেশ কিছু সদস্যকে গ্রেপ্তার করা হয়। এই দলটি ভারতের আরো কিছু সন্ত্রাসী হামলার সাথে জড়িত বলে অভিযোগ করা হয়। বেশ কয়েকজন বর্তমান ও প্রাক্তন সেনা কর্মকর্তা এই দলের জঙ্গীবাদে প্রত্যক্ষভাবে অংশ নিয়েছেন বলে ধারণা করা হয়। তবে স্বপন দাশগুপ্তের মতে দলটির কাজকর্ম কাল্পনিক মাত্র ("letterhead or part of a fantasy world")
   
তদন্তের এক পর্যায়ে দলটির ওয়েবসাইট বন্ধ করে দেয়া হয়।

তথ্যসূত্র 

ভারতে সন্ত্রাসবাদ
হিন্দুত্ব
ভারতে ধর্মীয়ভাবে অনুপ্রাণিত সহিংসতা
ভারতে হিন্দু অনুপ্রাণিত সহিংসতা
হিন্দুকৃত নিপীড়ন
গৈরিক সন্ত্রাস
হিন্দু সন্ত্রাসবাদী সংগঠন
ভৈরব নদ

ভৈরব নদ  বাংলাদেশের দক্ষিণ-পশ্চিমাঞ্চলে চুয়াডাঙ্গা জেলা, ঝিনাইদহ জেলা, যশোর জেলা, নড়াইল জেলা ও খুলনা জেলা দিয়ে প্রবাহিত অন্যতম একটি নদী। নদীটির দৈর্ঘ্য ২৪২ কিলোমিটার, গড় প্রস্থ ৬০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভৈরব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৮। এটি বাংলাদেশের দক্ষিণ পশ্চিমাংশের একটি ঐতিহাসিক এবং গুরুত্বপূর্ণ নদ। নদটির তীরে গড়ে উঠেছে দক্ষিণ-পশ্চিমাঞ্চলের উল্লেখযোগ্য শহর-নগর-বন্দর সমূহ। এই ভৈরব নদের তীরে খুলনা ও যশোর শহর অবস্থিত। এছাড়া এর তীরে অবস্থিত গুরুত্বপূর্ণ শহরগুলোর মধ্যে রয়েছে কোটচাঁদপুর, চৌগাছা, দৌলতপুর (কুষ্টিয়া), বাগেরহাট সহ আরও অনেক উল্লেখযোগ্য জনবসতি।

নদটির নাম "ভৈরব" এর অর্থ "ভয়াবহ", এক সময় গঙ্গা/পদ্মা নদীর মূল প্রবাহ এই নদকে প্রমত্তা রূপ দিয়েছিলো, সেই থেকেই নামটির উৎপত্তি। ভৈরব নদী চৌগাছার কাছে কপোতাক্ষ নদ থেকে উৎপত্তি লাভ করে খুলনা শহরের অদুরে রূপসা নদীতে পতিত হয়।

নাম 
ভৈরব নদটি তার যাত্রাপথের একেক স্থানে একেক নাম নিয়েছে। কালীগঞ্জ হতে কৈখালি পর্যন্ত নদীটির নাম 'কালিন্দি'। এর পর এটি 'রায়মঙ্গল' নামে পরিচিত। তার পর নদীটি দুই ভাগে ভাগ হয়ে যায়। পশ্চিমের অংশটি 'হরিভাঙা', এবং পূর্বেরটি 'ভৈরব' নামে প্রবাহিত হয়। কৈখালির পরে নদটি 'খুলনা-ইছামতি' নামে প্রবাহিত হয়। দক্ষিণের অংশটি 'রায়মঙ্গল-হরিভাঙা' নামে পরিচিত। ভৈরব নদের মোট দৈর্ঘ্য ২৫০ কিলোমিটার।

নাব্যতা 
বর্তমানে নদটি অনেকাংশে শুকিয়ে এসেছে। যশোর জেলার বাঘেরপাড়া উপজেলা পার হলে নদীটি আর নাব্য থাকে না। বর্ষা মৌসুমে এটি নাব্য থাকলেও শুষ্ক মৌসুমে নদটি শুকিয়ে যায়। তবে নদটির ভাটি অঞ্চলের নওয়াপাড়া থেকে নদীটির নাব্যতা থাকে জোয়ারভাটার প্রভাবে।

আরও দেখুন 
 বাংলাদেশের নদীর তালিকা
 খুলনা নদীবন্দর

তথ্যসূত্র

খুলনা জেলার নদী
ঝিনাইদহ জেলার নদী
নড়াইল জেলার নদী
যশোর জেলার নদী
চুয়াডাঙ্গা জেলার নদী
মেহেরপুর জেলার নদী
মুর্শিদাবাদ জেলার নদী
চুয়াডাঙ্গা সদর উপজেলা
জীবননগর উপজেলা
দামুড়হুদা উপজেলা
মেহেরপুর সদর উপজেলা
মুজিবনগর উপজেলা
কালীগঞ্জ উপজেলা, ঝিনাইদহ
কোটচাঁদপুর উপজেলা
নড়াইল সদর উপজেলা
বাংলাদেশের নদী